korábbi Respirátor Vegyvédelmi és Tűzvédelmi Zrt." 
vezetése és szakemberei részéről már az RDO-3221 
ttípusnevű , Terepjáró, moduláris ballisztikai védelem- 
mel ellátott ABV-felderítő harcjármű" fejlesztése kezdetén 
megfogalmazódott az az elképzelés, hogy nem csupán egy 
páncélozott járművet, hanem egy egész járműcsaládot 
hozzanak létre. A fejlesztési folyamat meggyorsítása és 
teljesebbé tétele érdekében a Respirátor Zrt. az Uj Széche- 
nyi Terv keretében pályázatot nyújtott be a Kutatási és 
Technológiai Innovációs Alap , Piacorientált kutatás-fej- 
lesztési tevékenység támogatása a közép-magyarországi 
régióban" tárgyú kiírásra (KMR. 12 2), amelyet el is nyert. 
A Respirátor Zrt. terepjáró, ballisztikai védelemmel ellát- 
ható többcélú járműcsalád fejlesztése keretében 4 x 4 és 
6 x 6 kerékképletű bázisjármű kialakításának fejlesztését 
kezdte meg 2012-ben. Első lépésként azok az általános 


8. ábra. Az RDO-3221-es Komondor páncélozott jármű a 
járműcsalád elsőként kirejresztott típusa volt 


Hazai tükör 

7. ábra. A Képrióndak járműcsalád három változata (jobbról balra): a Í 
: 3221, a 3921, és a 3932 típusjelzésű páncélozott járművek 


műszaki követelmények kerültek megfogalmazásra, me- 
lyek alapértelmezettek mindegyik jármű esetében, legyen 
az 4 x 4, vagy 6 x 6 kerékképletű, egyszerű szállító, vagy 
különleges kialakítású, esetleg csere-felépítményes, több- 
funkciós eszköz. Ilyen alapkövetelmény többek között a 
megfelelő teljesítmény arány, a terepjárást biztosító megfe- 
lelően méretezett kerékfelfüggesztés és rugózás, az auto- 
matizált hajtáslánc, az aknák elleni védelmet biztosító ,V" 
kialakítású hegesztett, önhordó páncéltest, a lövedékálló 
üvegek, a személyzet védettségét biztosító belső burkola- 
tok, speciális energiaelnyelő ülések, túlnyomásos, vegyi- 
biológiai szűréssel és klimatizálással ellátott vezető és 
küzdőtér. Ezek az elképzelések tükröződnek az elkészült, 
illetve gyártás alatt álló prototípusokon. 

A különleges kialakítású jármű fejlesztésében és gyártá- 
sában a Gamma Zrt. vezetésével, 74 hazai cég több mint 
220 dolgozója (köztük 65 mérnök) vett részt. A járműcsalád 
első prototípus eszközének, az RDO"-3221 ABV Komon- 
dor gyártása során a kitűzött követelményeknek való meg- 
felelést szem előtt tartva a hangsúly a megfelelően erős, 
önhordó páncéltest és a járműcsaládra jellemző egyedi 
megjelenés kialakítására helyeződött. A bázisjármű terve- 
zése és gyártása a Respirátor Zrt.-nél történt. 

Az első prototípusnál az erőátviteli rendszer elemeinek 
nagy részét (motor, váltómű, mellső és hátsó hidak, kor- 
mánymű) polgári kereskedelemben is kapható IVECO és 
ZF részegységek tették ki. A merevhidas futómű kialakítás 
mellett szólt, hogy az igény esetén hazai gyártásból is hoz- 
záférhető (Rába). Az igényeknek megfelelően az erőátvitel- 
hez egy 3 fokozatú ZF osztóművet illesztettek, a váltó 
Trigon automatizálást kapott. A kecskeméti, valamint a 
budapesti Knorr-Bremse gyár és fejlesztő központ a Res- 
pirátor Zrt. szakembereivel szoros együttműködésben ala- 
kította ki a bázisjármű ABS-el kiegészített fékrendszerét. 
A jármű elektronikus rendszerének kialakításában a SILEX 
Kft. szakemberei működtek közre, míg a páncéllemezek 

Hazai tükör 


9. ábra. Kiegészítő páncélzattal felszerelt Komondor 
RDO-3221-es páncélozott jármű a próbapályán 


megmunkálását, a különféle alkatrészek gyártását külön- 
böző hazai kisvállalkozások is végezték. A katonai eszkö- 
zökkel szemben megkövetelt terepjárási képességek biz- 
tosítása érdekében a jármű speciálisan katonai célokra 
fejlesztett Michelin XML2 gumiköpenyekkel lett felszerelve, 
ami egyaránt jól alkalmazható homokos laza, köves, szik- 
lás, valamint műúti körülmények között is. 

Ezt követően kezdődtek meg 2012. év során az RDO 
Komondor típusnevet viselő járműcsalád további tagjainak 
fejlesztései. Az RDO-3221-es páncélozott jármű kialakítá- 
sakor szerzett tapasztalatok alapján már más koncepció 
mentén indult el a járműcsalád további változatainak terve- 
zése. Míg az első járműnél a kereskedelemben kapható 
erőátviteli egységek kialakítása befolyásolta a felépítmény 
kialakítását, addig az új eszközöknél már a megfogalma- 
zott követelményekhez és az adott típusváltozathoz leg- 
jobban illeszkedő részegységek beszerzése volt a cél. (Ez 
a folyamat egyes esetekben az adott beszállítóval történő 
hosszas egyeztetésekkel, közös fejlesztések és módosítá- 
sok során valósult meg.) A járműcsalád továbbfejlesztése 
és gyártása alapvetően hazai mérnöki tevékenység és az 
egyre bővülő hazai beszállító ipar bevonásával történt. 
Azonban egyes fődarabok, alkatrészek megtervezése és 
beszerzése csak külföldi partnerek közreműködésével old- 
ható meg. A prototípussal megszerzett tapasztalatok alap- 
ján folyamatban van két különleges rendeltetésű, szakfel- 
építménnyel rendelkező jármű, egy 4 x 4 kerékképletű se- 
besültszállító, valamint egy 6 x 6 kerékképletű mentő-von- 
tató jármű tervezése, kialakítása. Az elképzelések alapján a 
különböző kialakítású eszközök lefedik egy adott katonai 
szervezet könnyű és közepes kerekes páncélozott jármű 
igényeit, beleértve a páncélozott szállító, harc-felderítő, 
vegyi-sugár felderítő, logisztikai, egészségügyi kimenekítő 
járműveket is. 

Az erőfeszítések eredményeként 2014. évben megépült 
az RDO-3921-es független felfüggesztésű, 4 x 4 kerékkép- 
letű jármű, amely rendeltetése betegek, sebesültek/sérül- 
tek ellátása, szállítása, valamint a 6 x 6 kerékképletű, 
többcélú bázisjármű, technikai mentő-vontató / félplatós 
páncélozott jármű változatban, amelynek bázisán további 
képességek alakíthatóak ki. A járművek konstrukciójukban, 
felszereltségükben könnyen alakíthatóak az egyedi fel- 
használói igényekhez. Feladatorientált berendezésekkel és 

felszerelésekkel láthatóak el és egyaránt alkalmazhatóak/ 
alkalmassá tehetőek katonai, katasztrófavédelmi, illetve 
speciális körülmények között ellátandó logisztikai és más 
feladatok elvégzésére. 

A CBRN (Chemical, Biological, Radiological and Nuclear 
— vegyi, biológiai, radiológiai és nukleáris?) változat fejlesz- 
téséhez hasonlóan, az elsődleges cél nem a fejlesztés 
során létrejövő különleges rendeltetésű változat kialakítása 
volt. (Az csupán a bázisjármű képességeinek bemutatásá- 
ra szolgált.) A CBRN változat fejlesztése során ,menet 
közben" elkészült a pótpáncélzat nélküli verzió és a lövész 
változat is. Megemlítendő, hogy a 6 x 6-os verziónál kiala- 
kítottak egy moduláris, dupla és szimpla fülkés változatot, 
melyek közül az előbbi el is készült. Így egy univerzális 
hordozójárműhöz több speciális felépítmény is tartozhat, 
amely rendkívül költséghatékony megoldás. !? 

Az eddig elkészült Komondor járműcsalád kifejlesztésé- 
nél jelentős számú magyar cég és mérnök vett részt 
együttműködő partnerként. Jelenleg magyar együttműkö- 
dő partnerek jelentkezését várják a különböző fegyvernemi 
változatok kialakítására, bármelyik járműváltozatuknál. 
A fejlesztők célja, hogy minél több változat álljon rendelke- 
zésre minél rövidebb idő alatt." 

A széleskörű alkalmazási lehetőségeknek és az eltérő 
felhasználói igényeknek megfelelően változnak a járművek 
műszaki kialakításai is. A különböző össztömegekből adó- 
dóan (12-27 t) az egyes eszközök eltérő dízel erőforrások- 
kal és automata váltókkal lettek szerelve. Eltérések mutat- 
koznak a sebességváltóművek és osztóművek tekinteté- 
ben, valamint a levegő- és elektromos rendszerekben is. 
A speciális igények kielégítése érdekében a legújabb, épí- 
tés alatt lévő 4 x 4-es jármű esetében például teljesen 
hidraulikus fékrendszer kerül kialakításra, eltérően a ,meg- 
szokott" légfékes megoldástól. Természetesen minden 
változatban találhatóak azonos megoldások, mint a több- 
fokozatú osztómű, a tengelyek és kerekek között külön 
kapcsolható differenciálzárak, a számítógép által vezérelt 
járműrendszerek (ABS, retarder, tempomat), klimatizált, 
szűrt levegős túlnyomásos belső tér, körkörös figyelést 
biztosító kamera- és monitorrendszer, központi keréklég- 
nyomás-szabályozó rendszer, valamint az önmentésre al- 
kalmas csörlő. 


Az RDO—3221-ES KOMONDOR MŰSZAKI JELLEMZŐI 


Az RDO-3221-es Komondor a páncélozott járműcsalád 
rövid tengelytávú 4 x 4 kerékképletű bázisjárműve. A köny- 
nyű-páncélvédettséggel rendelkező ABV felderítő jármű 
alapjául is szolgáló kialakítás mozgékonysága, terepjáró 
képessége, valamint védettsége lehetővé teszi, hogy az e 
jármű alapján kialakítható különböző variánsok (vezetés- 
pont, csapatszállító, felderítő, ABV felderítő, CIMIC stb.) raj 
erejű kötelékek (8-10 fő) számára megfelelő képességet 
biztosítsanak a különféle feladatok végrehajtásában. 
A megépült prototípus az MVM Paksi Atomerőmű Zrt. kü- 
lönleges igényeinek megfelelő átalakításával készült el 
2014. év végére az RDO-3221-es RSV (Radiation Shielded 
Emergency Vehicle - sugárárnyékolt balesetelhárítási 
jármű). A jármű az alkalmazott külső és belső burkolatok- 
nak köszönhetően, nagymértékben (2 6596 egyes helye- 
ken) csökkenti a gammasugárzás hatását, illetve könnyen 
mentesíthető. A Gamma Műszaki Zrt. által gyártott elemek- 
ből felépített speciális mérő és figyelmeztető rendszer fo- 
lyamatosan képes mérni a külső és belső gammasugár- 
zást, az elszenvedett sugárdózis mértékét. Azokat össze- 
hasonlítva a beállított határértékekkel különböző szintű fi- 


FASREZSES 


gyelmeztető jelzéseket képes küldeni a parancsnoki moni- 
torra. 

A jármű erőforrása IVECO Tector 279 típusú négyütemű, 
vízhűtéses, hathengeres soros elrendezésű, közvetlen be- 
fecskendezéses dízelmotor. A sebességváltóval összeépí- 
tett erőátviteli egység mellső és oldalsó gumibakokkal van 
az önhordó páncéltesthez rögzítve. Az EUR 5-ös környe- 
zetvédelmi besorolású motor a megfelelő emissziós kibo- 
csájtási értékhatárokon belüli üzem érdekében SCR rend- 
szerrel (Selective Catalytic Reduction - szelektív katalitikus 
reakció, AdBlue redukáló anyag felhasználásával) van ellát- 
va. A jármű motorja által leadott hajtóerő egy egytárcsás, 
száraz tengelykapcsolón keresztül jut el a 6 sebességes ZF 
6S 1000 nyomatékváltóba. Az alapesetben mechanikus 
kapcsolású nyomatékváltó a Komondor járműben Trigon 
automatizáló egységgel került kiegészítésre, így az elindu- 
lást követően a sebességi fokozatok közötti váltás a ten- 
gelykapcsoló vezető általi működtetése nélkül, egyszerűen 
a kívánt fokozat kiválasztásával valósul meg. A sebesség- 
váltót egy központi kardántengely köti össze a háromfoko- 
zatú ZF VG 760-as osztóművel. Az osztómű feladata a 
kardántengelyeken keresztül a hajtónyomaték növelése és 
eljuttatása a kerekekhez, így biztosítva a megfelelő terep- 
járást. Az osztómű állandó összkerékhajtást biztosít. Or- 
szágúti fokozatban 1:1, terepfokozatban 1:2 áttételen ke- 
resztül valósítja meg a kihajtást. Az egyes fokozatok 
elektronikusan vezérelt pneumatikus kapcsolásúak úgy, 
mint az osztóműbe épített hosszanti differenciálzár, ami 
tovább javítja a terepjáró képességet, megakadályozva a 
két tengely közötti csúszás kialakulását. 

Mindkét futómű IVECO gyártmányú merevhidas, félellip- 
tikus laprugózású kivitel. A futóművek kerékreduktoros 
megoldásúak és kapcsolható differenciálzárral rendelkez- 
nek. A differenciálzárak elektronikusan vezéreltek, pneu- 
matikusan aktiváltak. A jármű kormányműve ZF típusú 
hidraulikus szervokormány, ami kiegészülve az állítható 
kormányoszloppal könnyű kormányozhatóságot biztosít 
mind országúton, mind terepen. A jármű a Komondor csa- 
ládhoz tervezett acél keréktárcsákkal rendelkezik, amiken 
a Michelin cég XZL2 395/85 R-20-as katonai, tömlő nélkü- 
li gumiabroncsai találhatók. A gumiköpenyek különböző 
keréklégnyomás értékek mellett egyaránt kiváló tapadást 
biztosítanak műúton, köves terepen, homokban és mocsa- 
ras területeken. A megkívánt, terhelés- és talajviszonyfüg- 


( 10. ábra. Az RDO-3221-es Komondor ABV felderítő 
. változata kiegészítő páncélzattal 


gő keréklégnyomások beállítását, a jármű elektronikai 
rendszerét is tervező magyar Silex cég programozható 
központi keréklégnyomás-szabályzó rendszere biztosítja. 
Az előre beállított programok alapján a vezető gombnyo- 
másra változtathatja a kerekek légnyomását a kívánt érték- 
re. A rendszer képes továbbá a gumiköpeny kisebb sérülé- 
se esetén megfelelő nyomást tartani az adott gumiköpeny- 
ben. A mozgásképesség megőrzése érdekében a kerekek- 
be run-flat rendszer van beépítve." A gumiköpeny na- 
gyobb sérülése esetén a rendszer még közel 500 km-es 
távolság megtételét biztosítja. Így a pótkerék készletezése 
szükségtelenné vált. 

A jármű fékrendszerének kifejlesztése a kecskeméti 
székhelyű Knorr-Bremse cég szakembereivel közösen tör- 
tént. A kétkörös, tisztán pneumatikus fékrendszer a hida- 
kon elhelyezett dobfékekre hat. A pneumatikus oldású, 
rugóerő által működtetett rögzítőfék a hátsó tengelyre 
szerelt kerekeket fékezi. A jármű 4/4 (4 érzékelő, 4 szelep) 
felépítésű ABS rendszerrel van felszerelve. A motorról köz- 
vetlenül hajtott 2 hengeres Knorr kompresszor a kocsi 
fékrendszerének működtetése mellett nagy nyomású leve- 
gőt biztosít a külső levegő-csatlakozóknak, a pneumatikus 
vezérlőszelepeknek (osztómű, differenciálmű stb.), illetve 
vontatás esetén a pótkocsinak, valamint a vontatott jármű- 
nek. A rendszer része a kétkörös pótkocsiszelep is, ami 
lehetővé teszi átmenő légfékes, merev vonórudas szerelvé- 
nyek vontatását is 25 t össztömegig. 

A jármű önhordó felépítménye hajlított páncéllemezek 
összehegesztésével készül. A jármű vezetőtere és , küzdő- 
tere" egy légteret képez. A csapatszállító kialakítás 2--7 fő 
befogadására alkalmas. A jármű ablakai a páncéltesttel 
azonos ballisztikai védelmi tulajdonságokkal rendelkező, 
fűthető polikarbonát lövedékálló üvegből készülnek. A pán- 
céltest alap ballisztikai védelmét aramid belső burkolat 
növeli, mely feladata a küzdőtérben a repeszhatás csök- 
kentése. A ballisztikai védettség szintje kiegészítő páncél- 
zattal 4 szintig növelhető (NATO 4569 STANAG szerinti). 
Az eszköz tetején csapágyon körbefordítható búvónyílás 
található, ahová igény szerint fegyverállvány, lőtorony, 
vagy bármilyen egyéb eszköz szerelhető. A járműben tar- 
tózkodó személyek biztonságát fokozandó az ülések a 
cseh Bogges céggel közösen módosított energiaelnyelő 
kialakítású, 4 pontos biztonsági övvel felszerelt változatok. 
Az eszköz felderíthetőségének csökkentése érdekében a 

11. ábra. Az RDO-3921-es Komondor páncélozott jármű 
nagyobb tengelytávolságú az alapváltozatnál, ezáltal 2 4 8 fő 
felfegyverzett katona szállítására alkalmas 


külső festés speciálisan katonai célokra kifejlesztett poli- 
mer bázisú anyag. 

A bázisjármű alapkialakításban rendelkezik egy kombi- 
nált szűrő-szellőztető berendezéssel, ami azon túl, hogy 
szükség esetén szűrt levegőt biztosít a belső térbe, képes 
bizonyos mértékű állandó túlnyomást létesíteni, ezzel meg- 
akadályozva a külső szennyeződések behatolását. A jármű 
rendelkezik légkondicionáló és fűtő berendezésekkel, kör- 
körös megfigyelést biztosító éjszakai/nappali kamerarend- 
szerrel, továbbá felszerelhető fedélzeti automata tűzoltó 
rendszerrel is. 


Az RDO-3921-es Komondor típusú páncélozott jármű 4 x 4 
kerékképletű állandó összkerékhajtású változat, amely ki- 
alakításától függően számos különböző célra felhasználha- 
tó, mint sebesült-kihordó, parancsnoki, felderítő, ABV fel- 
derítő, karhatalmi, csapatszállító stb. A jármű erőforrása 
Cummins ISLe típusú négyütemű, vízhűtéses, hathengeres 
soros elrendezésű, központi befecskendezéses dízelmo- 
tor, amely a jármű kialakításától függő változatban 320- 


13. ábra. Az RDO-3921-es Komondor páncélozott jármű 
védett deszanttere 


350 LE teljesítményt biztosít. Az erőforrást egybeépítették 
az automata sebességváltóval. Az így kialakított erőátviteli 
egység mellső és oldalsó gumibakokkal van az önhordó 
páncéltesthez rögzítve. Ez a kifejezetten katonai célokra 
kifejlesztett motor hajtja a nyugati világrészben gyártott 
hasonló járművek közel 7096-át. Kialakításából, szabályzá- 
sából adódóan alkalmas a NATO egységes üzemanyaggal 
történő üzemeltetésre (NATO Single Fuel Conception - 
Egységes Hajtóanyag Koncepció"), nem érzékeny a tere- 
pen fellépő szélsőséges igénybevételekre. (Típusváltozat- 
tól függően mindegyik erőforrás biztosítja a megkívánt 
20 LE/t-nál nagyobb fajlagos teljesítményt.) A jármű motor- 
ja által leadott hajtóerő közvetlenül az Allison cég által 
gyártott (Szentgotthárdi üzem) 3000-es szériájú hatsebes- 
séges automata váltóba kerül. A váltóval egybeépített hid- 
rodinamikus tengelykapcsoló biztosítja az induláskor szük- 
séges növelt nyomatékot, valamint a sima, fokozatmentes 
indulást. A váltó szerves részét képezi az elektronikusan 
szabályozható retarder egység, mely nagy mértékben hoz- 


12. ábra. Az RDO-3921-es Komondor páncélozott jármű nézeti rajzai 

1. táblázat. A KOMONDOR járműcsalád műszaki jellemzői 

zájárul a jármű hatékony lassításához, a lejtők biztonságos 
leküzdéséhez. Az automata váltót egy központi kardánten- 
gely köti össze a ZF háromsebességes osztóművel. Az 
osztómű állandó összkerékhajtást biztosít, országúti foko- 
zatban 1:0,89, terepfokozatban 1:1,54 áttételen keresztül 
valósítja meg a kihajtást. Az egyes fokozatok elektroniku- 
san vezérelt pneumatikus kapcsolásúak, ahogy az osztó- 
műbe épített hosszanti differenciálzár is. 

Mindkét futómű az AxleTech francia cég speciális kato- 
nai ISAS független felfüggesztésű, csavarrugós családjá- 
ból származik. A futóművek kerékreduktoros megoldásúak 
és kapcsolható differenciálzárral rendelkeznek. A differen- 
ciálzárak elektronikusan vezérelt, pneumatikus működteté- 
sűek. A jármű kormányművét és kormányoszlopát a Cse- 
peli Járműgyár telephelyén működő Draspó-Tempó Autó 
Kft. szállította. A hidraulikus szervokormány, állítható kor- 
mányoszlop könnyű kormányozhatóságot biztosít mind 
országúton, mind terepen. A jármű fékrendszere megegye- 
zik az RDO-3221-es változatéval, azzal az eltéréssel, hogy 
itt már minden tengely tárcsafékes kivitel. 

A jármű önhordó felépítménye az RDO-3221-es típussal 
megegyező anyagokból, és kialakítással készül kívül-belül. 
Így a ballisztikai és ABV védettség szintje is megegyező. 
A vezetőtér és , küzdőtér" egy légteret képez. A csapat- 
szállító kialakítás 2 - 8 fő, a sebesültszállító kialakítás a 3 
fős személyzeten túl 2 fekvőbeteg, vagy 6 ülő sérült sze- 
mély befogadására alkalmas. 


Az RDO—3932-ES 6 x 6 KERÉKKÉPLETŰ KOMONDOR PÁNCÉLO- 
ZOTT MENTŐ-VONTATÓ JÁRMŰ 


Az RDO-3932-es Komondor típusú bázisjármű 6 x 6 kerék- 
képletű, nyitott málhaterű (félplatós) felépítményű, állandó 
összkerékhajtású változat. Kialakításának és jó terepjáró ké- 
pességének köszönhetően az alkalmazott cserefelépítmény- 
től függően, számos különböző célra felhasználható, mint 
sebesültkihordó, parancsnoki jármű, mentő-vontató, ABV 
felderítő, karhatalmi, csapatszállító, vagy logisztikai jármű. 

Tervezésekor - a családelv figyelembevételével — az al- 
kalmazott műszaki megoldásokban szinte teljesen meg- 
egyezik az RDO-3921-es 4 x 4-es bázisjárművel, csak az 
egyes részegységek paramétereiben, illetve a háromtenge- 
lyű kocsitest kialakításában van eltérés. Az RDO-3932-es 
félplatós kivitele 2 -- 3 fő szállítására alkalmas a zárt vezető 
terében. A kocsi igény szerint készülhet akár teljesen zárt 
páncéltesttel, 2 -- 12 fő befogadó képességgel. Az elké- 
szült prototípus járművön egy jármű mentő-vontató felépít- 
mény (3,5 t-ás Palfinger önrakó daru, WARN 30XL hidrau- 
likus csörlő, saját fejlesztésű jármű emelve vontató beren- 
dezés) található. A tervek szerint ez a szerelvény egyszerű- 
en leszerelhető, és helyette más cserefelépítmény is felsze- 
relhető. Ez a megoldás biztosítja, hogy az alapjármű szá- 
mos speciális igényt képes rövid időn belül kielégíteni (se- 
besültszállító, tűzoltó, csapatszállító, fegyvernemi platform 
stb.) 


ÖSSZEGZÉS 


A Komondor járműcsalád komoly nemzetközi érdeklődést 
váltott ki. Remélhetőleg a kereslet eléri azt a szintet, ami- 
nek hatására a gyártástechnológia a sorozatgyártás irányá- 
ba fejleszthető. Ezzel, közel 40 év után ismét teljesen hazai 
tervezésű és kivitelezésű páncélozott jármű lehetséges 
sorozatgyártása indulhat be, meghatározó alapeszközt 
biztosítva más hazai eszközgyártóknak is, termékeik integ- 

al 


14. ábra. Az RDO-3932-es Komondor páncélozott műszaki 
jármű 2 1- 3 fő szállítására alkalmas a védett vezetőtérben. 
A platón járművet emelve vontató berendezés, önrakó daru 
és hidraulikus csörlő került elhelyezésre 


rálására, bemutatására. (A szerző köszönetet mond Ocskay 
Gábor nyá. okl. mk. alezredes úrnak, a Gamma Műszaki 
Zrt. Különleges Járművek Divíziója vezetőjének a cikk 
megírásához nyújtott segítségért.) 

Energy and Artillery Threat, August 2011. 


JEGYZETEK 


10 2015. február 09-i hatállyal a Respirátor Zrt. egybeolvadt a Gamma 
Műszaki Zrt.-vel, Gamma Műszaki Zrt. néven. 

11 Az RDO rövidítés a termék design neve: a Respirator Design Office 
rövidítése, mivel a járművet Respirátor cég tervezte meg. 

12 Leggyakrabban alkalmazott magyar megfelelője: ABV (atom-, 
biológiai, vegyi). 

13 Ezen koncepció előnyei közé sorolható például a missziós 
tevékenységeknek hatékony kiszolgálása, illetve az egységes 
eszközökkel felszerelkező haderő ideális ütemben történő feltöltése 
hordozójárművekkel, miközben párhuzamosan tud építkezni a 
szakági változatokhoz szükséges szakfelépítmények területén is. 
Így megkezdődhetnek a képzések a speciális modulokkal, 
szakfeladat esetén pedig átcsoportosítható a megfelelő bázisjármű 
mennyiség. 

14 Ugyanakkor azonban nem kívánnak olyan változatokat kifejleszteni, 
amelyeknek itthon más cég a profilgazdája. Sok kiváló hazai 
katonai célú fejlesztés van, amelyek hazai hordozójármű hiánya 
miatt exportcikként nehezen értékesíthető. 

15 A run-flat rendszer beépítése a kerékbe defekt esetén további 
korlátozott mozgásképességet biztosít a jármű számára (a jármű 
tovább haladhat 50 km/h sebesség-maximum betartása mellett). 

A run-flat gumiabroncsok használata légnyomás-ellenőrző 
rendszerrel együtt célszerű. 

16 NATO Stanag 4362: Single Fuel Conception 


